मऊ। देवारिया पेशी पर लाते समय पैसेंजर ट्रेन से कूद कर फरार बंदी सतीश जायसवाल लूट में माहिर अंतरप्रांतीय बदमाश निकला। उसके ऊपर दस से अधिक मुकदमे अपने प्रदेश में हैं। ज्यादातर देवरिया में लूट और छिनैती की घटनाओें को अंजाम दे चुका है। पुलिस और जीआरपी के लिए सिरदर्द बन चुका सतीश एक सप्ताह के बाद भी हत्थे नहीं चढ़ पाया है। पेशी पर लाने वाले सिपाहियों की जांच की जा रही है। शीघ्र ही जीआरपी इनाम की घोषणा करेगी। बदमाश का भाई देवरिया में ही टेंपो चलाता है, जबकि पिता की मौत हो चुकी है। सोमवार को भी जीआरपी ने कई स्थानोें पर दबिश दी। बिहार में लोकेशन का सुराग लगा है।